Eins og við fórum yfir hér í upphafi fréttatímans eru fimm leikmenn íslenska karlalandsliðsins í handbolta komnir í einangrun með kórónuveirusmit. Aron Pálmarsson og Bjarki Már Elísson bættust á smitlistann í dag. Áður höfðu Björgvin Páll Gústavsson, Ólafur Andrés Guðmundsson og Elvar Örn Jónsson greinst með veiruna í gærkvöld. Það eru því talsverð forföll hjá Íslandi þegar liðið mætir Danmörku í kvöld. Þorkell Gunnar Sigurbjörnsson ræddi við Einar Örn Jónsson íþróttafréttamann sem er í Ungverjalandi um hvernig íslenska liðið getur stillt upp liðinu í kvöld.